Lav et referat af nedenstående tekst:

Tekst:
En ung, gravid kvinde blev blandt andet trådt i ansigtet og på halsen med sikkerhedssko, da hun en aften i september blev udsat for et groft overfald af en 26-årig mand. Det er i hvert fald politiets opfattelse, og derfor er det en del af det anklageskrift, som den 26-årige mand bliver præsenteret for, når han efter planen torsdag skal møde i retten i Aalborg. Den 26-årige er tiltalt for vold af særlig rå, brutal og farlig karakter. Tog fat om halsen Det voldelige overfald fandt sted ved 21.30-tiden 16. september om aftenen på en adresse i Ulsted. Ifølge anklageskriftet slog manden den gravide kvinde flere gange i ansigtet med flad hånd, ligesom han sparkede hende i maven. Han skal også have væltet hende omkuld, hvorefter han tog fat om hendes hals med både én hånd og med begge hænder, ligesom han ifølge politiets anklager nikkede hende flere skaller. Trådt på halsen Som nævnt mener politiet også, at han trådte hende i hovedet og på halsen iført sikkerhedssko. Den 26-årige har siddet varetægtsfængslet siden episoden. Det fremgår ikke før sagen indledes, hvordan den 26-årige forholder sig til anklagerne.

Referat:
En 26-årig skal torsdag i retten, tiltalt for vold af særlig rå, brutal og farlig karakter.